Folketing
2009-01-28

Jeg er så til gengæld skuffet over, at ministeren ikke har opfattet de signaler, der meget tydeligt har været fra Region Nordjylland, og de her 22 år, som der vil gå, har jo været tydeligt fremme i den offentlige debat. Så det har end ikke Erik Juhl-udvalget kunnet undgå at lægge mærke til. Jeg er naturligvis glad for, at ministeren ikke er fuldstændig definitiv i sin afvisning af regionsrådets indstilling, men det er da noget mærkeligt noget, det er da en skæv tanke, at man beder over 300.000 nordjyder om at stemme til et regionsvalg, så sammmensætter de et regionsråd, som arbejder ihærdigt med det her og også trækker på eksperter af alskens slags og kommer med en entydig indstilling om, at det er langt klogere at bygge et nyt sygehus i Aalborg Øst - det ligger tæt på motorvejen, det ligger tæt på universitetet; der er mulighed for at bygge et universitetshospital, der har alle de faciliteter, som et nyt hospital skal have - og så overruler man det. Det ligner en tanke. Er det sådan, at regeringen lægger op til, at man helt skal nedlægge de her regionsråd? Jeg kan forstå, at ministerens partifælle Per Tærsbøl, borgmester i Helsingør, er ude på Ritzau og foreslå, at man nedlægger regionerne. Er det det signal, vi ser her?